KÚPNA ZMLUVA
uzavretá v zmysle § 409 a nasl. zákona č. 513/1991 Zb. Obchodného zákonníka v platnom znení
(Návrh)

Predávajúci:   
		 zastúpený:       
                      sídlo:  
                      bankové spojenie: 
                      č. účtu: 
                      IČO:  
                      IČ DPH:  

(ďalej len „predávajúci“)

Kupujúci:   	Mesto Košice
                      	zastúpené:	      MUDr. Richardom Rašim, PhD., MPH, primátorom
                  	sídlo: 		      Trieda SNP 48/A, 040 01 Košice
                     bankové spojenie: DEXIA banka Slovensko, a.s. Košice, Hlavná 7 
                     č. účtu: 	       0442486001/5600
                     IČO: 		       00691135
                     DIČ: 		       2021186904
  (ďalej len „kupujúci“)

I.
Predmet zmluvy

1.	Predmetom tejto zmluvy je kúpa skladových regálov do registratúrnych stredísk Magistrátu mesta Košice (ďalej len „tovar“) v počte podľa ods. 4 .
2.	Predávajúci sa zaväzuje dodať a zmontovať kupujúcemu tovar do 3 miestností za účelom skladovania archívnych dokumentov.
3.	Materiálové prevedenie: oceľové stojky, plechové police, spojovací materiál,

Povrchová úprava :  farebná  úprava, odtieň šedá ( RAL 7035 ),
Ďalšie  podmienky :
- ľahko montovateľné s možnosťou prestavovania políc,
- tovar musí spĺňať platné normy a predpisy,
- dodávka tovaru sa požaduje vrátane jeho dopravy a montáže,
- montáž musí byť zabezpečená proti prípadnému zrúteniu a v zmysle podmienok ochrany bezpečnosti pri práci a požiarnej ochrany.

4. Špecifikácia podľa miestností :

1. miestnosť – v sídle kupujúceho: Trieda SNP 48/A, Košice:
- Skladový regál kovový, samostatný, 7 policový, 1 sekcia, o rozmere 940 x 400 x 2400 mm,  
      v počte 1 ks,
- Skladový regál kovový, prídavný, 7 policový, 1 sekcia, o rozmere 940 x 400 x 2400 mm, v počte 4 ks,  
- Skladový regál kovový, samostatný, 7 policový, 1 sekcia, o rozmere 940 x 600 x 2400mm, v počte 3 ks,
- Skladový regál kovový, prídavný, 7 policový, 1 sekcia, o rozmere 940 x 600 x 2400mm, v počte 12 ks.
      
2. miestnosť – v sídle kupujúceho: Trieda  SNP 48/A, Košice: 
- Skladový regál kovový, 7 policový, 2 sekcie, o rozmere 1880 x 400 x 2400mm, v počte 1 ks,
- Skladový regál kovový, 7 policový, 4 sekcie, o rozmere 3760 x 400 x 2400mm, v počte 1 ks,
- Skladový regál kovový, 7 policový, 5 sekcie, o rozmere 4300 x 600 x 2400mm, v počte 3 ks,
- Skladový regál kovový, 7 policový, 5 sekcie, o rozmere 4700 x 600 x 2400mm, v počte 4 ks.
      
3. miestnosť – na ulici: Trieda SNP 39, Košice:
- Skladový regál kovový, 7 policový, 4 sekcie, o rozmere 3300 x 400 x 2400mm, v počte 1 ks,
- Skladový regál kovový, 7 policový, 4 sekcie, o rozmere 3760 x 600 x 2400mm, v počte 1 ks,
- Skladový regál kovový, 7 policový, 5 sekcie, o rozmere 4400 x 400 x 2400mm, v počte 1 ks.
    
Požadovaná nosnosť každej police je 120 kg a požadovaná nosnosť každej sekcie je 600 kg.
      					
5.  Kupujúci sa zaväzuje tento tovar od predávajúceho prevziať a zaplatiť kúpnu cenu podľa článku II. zmluvy. Predávajúci prehlasuje, že predmet kúpy je v jeho výlučnom vlastníctve. 

II.
Kúpna cena a platobné podmienky

1.  Cena za dodanie tovaru je dohodnutá v súlade so zákonom č. 18/1996 Z. z. o cenách v znení neskorších predpisov. Zmluvné strany si dohodli pevnú cenu (za dodávku tovaru a jeho montáž) v celkovej výške :

Kúpna cena bez DPH :
DPH 20 % :
Cena spolu s DPH :
Slovom : 

2.  Kúpnu cenu podľa ods. 1 uhradí kupujúci  bankovým prevodom do 30 dní od dodania tovaru. Ako  podklad  pre  fakturovanie  ceny  slúži iba dodací list  odsúhlasený kupujúcim. Predávajúci je oprávnený fakturovať cenu dodávky faktúrou splatnou 30 dní po jej doručení kupujúcemu. Faktúra musí mať náležitosti v zmysle zákona č. 431/2002 Z. z. o účtovníctve v znení neskorších predpisov.

III. 
Dodanie tovaru

1. Predávajúci sa zaväzuje dodať tovar uvedený v článku I. tejto zmluvy v mieste podľa špecifikácie uvedenej v článku I. ods. 4 tejto zmluvy, a to do 21 dní od účinnosti zmluvy. Tovar sa považuje za dodaný ukončením jeho montáže a jeho prevzatím kupujúcim prostredníctvom preberajúceho, resp. odovzdávajúceho protokolu.
IV. 
Doklady nutné na prevzatie a užívanie tovaru
Záručná doba
Vlastnícke právo
  
1.	Tovar bude dodaný spolu s dodacím listom, s návodom na použitie a záručným listom, v ktorom predávajúci uvedie podmienky a rozsah záruky (vyznačenie záručnej doby). V prípade, že predávajúci nevystaví samostatný záručný list, vyhlásenie o záruke musí byť obsiahnuté na faktúre alebo na dodacom liste. Predávajúci poskytuje na tovar alebo jeho časť záručnú dobu 24 mesiacov, ktorá začne plynúť deň nasledujúci po nadobudnutí vlastníckeho práva kupujúcim. Tieto doklady odovzdá predávajúci kupujúcemu pri dodaní tovaru.
2.	Vlastnícke právo k predmetu kúpy prechádza na kupujúceho úplným zaplatením kúpnej ceny podľa článku II. zmluvy.

V. 
Obaly a balenie

Predmet kúpy bude zabalený obvyklým spôsobom tak, aby nedošlo k jeho poškodeniu počas prepravy. Použité obaly sú určené na jednorazové použitie. 

VI. 
Zodpovednosť za vady tovaru

1.	Práva zo zodpovednosti za vady si kupujúci bude uplatňovať u predávajúceho. Vady tovaru alebo jeho časti oznámi kupujúci predávajúcemu bezodkladne po tom, čo ich zistí napr. mailom, telefonicky a pod. Toto oznámenie o vadách kupujúci doručí predávajúcemu aj písomne. Ak predávajúci oznámenie o vadách neprevezme, považuje sa pre účely tejto zmluvy za doručené dňom, keď bolo kupujúcemu vrátené, i keď sa predávajúci o tom nedozvedel.
2.	V prípade, že si kupujúci uplatní právo zo zodpovednosti za vady tovaru (reklamácia), má nárok požadovať od predávajúceho úhradu všetkých nákladov, ktoré mu v súvislosti s uplatnením si tohto práva vznikli (napr. náklady spojené s odovzdaním a prevzatím tovaru – meranie , váženie, balenie, prepravné náklady a pod.). 

VII. 
Ostatné dojednania

1.	Predávajúci vyhlasuje, že oboznámil kupujúceho so stavom predmetu zmluvy, a že žiadne  vady (ani skryté), o ktorých musel vedieť, kupujúcemu nezatajil.
2.	Predávajúci vyhlasuje, že na predmete kúpy neviaznu žiadne ťarchy, ktoré by obmedzovali  vlastnícke právo kupujúceho resp., ktoré by kupujúceho akokoľvek obmedzovali v jeho užívaní. 

VIII. 
Zmluvná pokuta

Za porušenie zmluvnej povinnosti podľa článku III. zmluvy je kupujúci oprávnený požadovať od predávajúceho zaplatenie zmluvnej pokuty vo výške 20 % z kúpnej ceny uvedenej v článku II. zmluvy. Tým nie sú dotknuté ustanovenia o náhrade škody.

IX. 
Záverečné ustanovenia

1.	Na práva a povinnosti, ktoré nie sú výslovne upravené touto zmluvou sa primerane použijú príslušné ustanovenia Obchodného zákonníka.
2.	Zmluva nadobúda platnosť dňom podpisu obidvoma zmluvnými stranami. 
3.	Zmluva nadobúda účinnosť dňom nasledujúcim po dni jej zverejnenia na webovom sídle mesta Košice (www.kosice.sk). 
4.	Zmluvné strany prehlasujú, že sa oboznámili s obsahom tejto zmluvy, že nebola dohodnutá v tiesni a za nápadne nevýhodných podmienok, a že ju uzavreli z vlastnej vôle, určite, vážne a zrozumiteľne. 
5.	Táto zmluva je vyhotovená v štyroch vyhotoveniach, pričom každá zo zmluvných strán obdrží dve vyhotovenia. 

V Košiciach dňa :  

........................................  						........................................                                                                                                      		                                                                                                                                   
  za predávajúceho                                                                                  za kupujúceho